钦定古今图书集成/历象汇编/庶征典/第175卷 > 《田家杂占》 > 北魏
## 钦定古今图书集成/历象汇编/庶征典/第175卷 > 《田家杂占》 > 北魏

### 太宗永兴三年获白鼠

按：《魏书太宗本纪》，不载。　按《灵征志》，“永兴三年二月，
京师民赵温家有白鼠以献。春于北苑获白鼠一，寻
死，剖之，腹中有三子，尽白。”

永兴四年，获白鼠。

按《魏书太宗本纪》。不载。　按《灵征志》，“四年三月，上幸
西宫。获白鼠一。八月，御府民张安获白鼠一。”

### 神瑞二年获白鼠

按：《魏书太宗本纪》，不载。　按《灵征志》，“神瑞二年五月，
帝猎于榼仑山，获白鼠一。平城获白鼠三。六月，平城
获白鼠二。八月，豫章王夔获白鼠一。”

### 泰常元年获白鼠

按《魏书太宗本纪》不载。　按《灵征志》，“泰常元年十一
月，京师民获白鼠以献。”

泰常二年，获白鼠。

按《魏书太宗本纪》不载。　按《灵征志》，“二年六月，中山
获白鼠二。”

《泰常》三年，获白鼠。

按《魏书太宗本纪》不载。　按《灵征志》，“三年三月，京师
获白鼠一。十一月，京师获白鼠一。”

### 世祖始光三年获白鼠

按《魏书世祖本纪》不载。　按《灵征志》，“始光三年八月，
相州魏郡获白鼠。”

### 太延元年获白鼠

按《魏书世祖本纪》不载。　按《灵征志》，“太延元年八月，
雁门献白鼠。”

### 高祖太和二十三年八月京师获白鼠

按《魏书高祖本纪》。不载。　“按《灵征志》”云云

### 世宗景明四年获白鼠

按《魏书世宗本纪》，不载。　按《灵征志》，“景明四年，京师
获白鼠。”　按《卢元传》，卢敏弟昶，景明初，除中书侍郎，
迁散骑常侍兼尚书。时洛阳获白鼠，昶奏曰：“谨案瑞
典，外镇刺史二千石令长，不祗上命，刻暴百姓，人民
怨嗟，则白鼠至。臣闻祯不虚见，德必合符，妖不妄出，
咎彰则至。是以古之人君，或怠瑞以失德，或祗变而
立功”，斯乃万古之殷鉴，千龄之炯诫。比者灾气作沴，
恒阳亏度，陛下流如伤之慈，降纳隍之旨，哀百姓之
无辜，引在予之深责。举贤黜佞之诏，道映于尧先；进
思纳谏之言，事光于舜右。伏读明旨，俯观征谴，敢布
庸瞽，以陈万一。窃惟一夫之耕，食裁充口；一妇之织，
衣止蔽形。年租岁调，则惟常理，此外征求，“于何取足？”
然自比年以来，兵革屡动，荆、扬二州，屯戍不息，锺离、
义阳，师旅相继。兼荆蛮凶狡，王师薄伐，暴露原野，经
秋淹夏。汝、颍之地，率户从戎，河、冀之境，连丁转运，又
战不胜。加之逋负，死丧离旷，十室而九。细役烦徭，日
月滋甚。苛兵酷吏，因逞威福。至使通原遥畛，田芜罕
耘，连村接闭，蚕饥莫食。而“监司因公以贪求，豪彊恃
私而逼掠。遂令鬻裋褐以益千金之资，制口腹而充
一朝之急”，此皆由牧守令长，多失其人，郡阙黄霸之
君，县无鲁恭之宰，不思所以安民，止思所以润屋。故
士女呼嗟，相望于道路；守宰暴贪，风闻于魏阙。往岁
法官案验，多挂刑网，谓必显戮，以明劝诫。然后遣使
覆讯，公违“宪典。或承风挟请，径树私恩；或容情受贿，
辄施己惠。御史所劾，皆言诬枉；申雪罪人，更云清白。
长侮上之源，滋陵下之路。忠清之人，见之而自怠；犯
暴之夫，闻之以益快。《白鼠》之至，信而有征矣。伏愿陛
下垂叡哲之鉴，察妖灾之起，延对公卿，广询庶政，引
见枢纳，博求民隐；存问孤寡，去其苛碎；轻徭省”赋，与
民休息。贞良忠谠，置之于朝；奸回贪佞，弃之于市。则
九官勿戒而恒敬，百县不严而自肃，士女欣欣，人有
望矣。诏曰：“朕纂承鸿绪，伏膺宝历，思靖八方，惠康四
海。当必世之期，麟凤不降；属胜残之会，白鼠告咎。万
邦有罪，实维朕躬。尚书敷纳机猷，献替是寄，谠言有
闻，朕实嘉美。”

### 正始元年获白鼠

按《魏书世宗本纪》不载。　按《灵征志》，“正始元年六月，
京师获白鼠。”

### 肃宗熙平元年获白鼠

按《魏书肃宗本纪》不载。　按《灵征志》，“熙平元年四月，
肆州表送白鼠。”

### 出帝永熙三年群鼠浮河向邺

按《北史魏孝武帝本纪》云云。